2005 ஆம் ஆண்டு ஜூலையில் பிராட் பிட், ஜூலியுடன் சேர்ந்து எத்தியோப்பியா சென்றார், அங்கு ஜூலி ஆறு மாதங்கள் நிரம்பிய பெண் குழந்தையான ஜஹாராவை தனது இரண்டாவது குழந்தையாக தத்தெடுத்தார்; அதன் பிறகு ஜூலி தானும், பிராட் பிட்டும் இணைந்து குழந்தையை தத்தெடுக்க முடிவெடுத்ததாகக் குறிப்பிட்டார். 2005 டிசம்பரில் ஜூலியின் இரண்டு குழந்தைகளான மேட்டக்ஸ் மற்றும் ஜஹாரா ஆகியோரை பிராட் பிட் சட்டப்பூர்வமாக தத்தெடுக்க விரும்புவதாகத் தெரிவித்ததன் மூலம் இது உறுதியாயிற்று. 2006 ஜனவரி 19 அன்று கலிபோர்னியாவைச் சேர்ந்த நீதிபதி அவரது வேண்டுகோலை ஏற்றார், பின்னர் அக்குழந்தைகளின் சட்ட ரீதியான குடும்பப் பெயர் "ஜூலி-பிட்" என மாற்றப்பட்டது.

ஜூலி 2006 ஆம் ஆண்டு மே 27 அன்று நமீபியாவின் ஸ்வகோப்முண்டில் தனது மகள் ஷிலோ நவ்வல் ஜூலி-பிட்டைப் பெற்றெடுத்தார். பிராட் பிட் புதிதாக பிறந்த அக்குழந்தைக்கு நமீபியன் பாஸ்போர்ட் கிடைக்கும் என உறுதிப்படுத்தினார். இந்த தம்பதியர் ஷிலோவின் முதல் புகைப்படத்தை கெட்டி இமேஜஸ் என்ற புகைப்பட விநியோக நிறுவனத்தின் மூலம் விற்பனை செய்தனர். பிரிட்டிஷ் பத்திரிகை "ஹலோ!" சர்வதேச உரிமையை தோராயமாக $3.5 மில்லியன் கொடுத்து வாங்கியிருந்த போதும்; "பீப்பிள்" பத்திரிகை $4.1 மில்லியனுக்கும் அதிகமாக கொடுத்து வட அமெரிக்க உரிமையை வாங்கியது, மொத்தமாக உலகளவில் உரிம விற்பனையின் மதிப்பு $10 மில்லியன் ஆகும். அதில் வந்த லாபம் முழுதும் பிராட் பிட் மற்றும் ஜூலியால் வெளியே தெரிவிக்கப்படாத தொண்டு நிறுவனத்துக்கு கொடுக்கப்பட்டது. நியூயார்க்கிலுள்ள மேடம் துஷாட்ஸில் இரண்டு மாதக் குழந்தை ஷிலோவின் மெழுகு பொம்மை வைக்கப்பட்டுள்ளது, மேடம் துஷாட்ஸில் வைக்கப்பட்டிருக்கும் முதல் பிறந்த குழந்தை உருவம் ஷிலோவினுடையதே ஆகும்.

2007 ஆம் ஆண்டு மார்ச் 15 அன்று ஜூலி வியட்நாமில் மூன்று வயது சிறுவன் பேக்ஸ் தீயின் ஜூலி-பிட்டை (உண்மைப் பெயர் பேக்ஸ் தீயின் ஜூலி) தத்தெடுத்தார். அந்த காப்பகத்தில் திருமணம் செய்து கொள்ளாத தம்பதியரை தத்தெடுக்க அனுமதிக்காத போது, ஜூலி மட்டும் தனிப்பெற்றோர் முறையில் தத்தெடுத்தார், பின்னர் பிராட் பிட் அமெரிக்காவில் அந்த சிறுவனை அவரது மகனாகத் தத்தெடுத்துக் கொண்டார்.

அதற்கடுத்த மாதங்களில் ஊடகங்களின் யூகத்தின் படி, 2008 கேன்ஸ் திரைப்பட விழாவில் ஜூலி தான் இரட்டைக் குழந்தைகளை எதிர்பார்ப்பதாக உறுதிபடுத்தினார். 2008 ஜூலை 12 அன்று பிரான்சிலுள்ள நைசிலுள்ள லென்வால் மருத்துவமனையில் ஜூலி அந்த தம்பதியரின் இரட்டைக்குழந்தைகளான ஆண் குழந்தையான நாக்ஸ் லிஆன் மற்றும் பெண் குழந்தையான விவியன்னெ மார்க்கலின் ஆகியோரைப் பெற்றார். நாக்ஸ் மற்றும் விவியன்னெ ஆகியோரின் முதல் புகைப்பட உரிமை "பீப்பிள்" மற்றும் "ஹல்லோ!" பத்திரிகைகள் இணைந்து $14 மில்லியன் கொடுத்து வாங்கின, இதுவே மிகவும் அதிக விலையில் விற்பனையான இதுவரை எடுக்கப்பட்ட பிரபலத்தின் புகைப்படம் ஆகும். அந்தப் பணம் முழுதும் ஜூலி-பிட் பவுண்டேசனுக்கு கொடுக்கப்பட்டது.

 

ஊடகங்களில்
மாறுநிலைக்குரிய வெற்றி
ஆரம்பகால வாழ்க்கை
குழந்தைகள்